pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม จี้กรมราชทัณฑ์เร่งฉีดวัคซีนโควิดเข็มแรกนักโทษให้ครบภายในกลางเดือนนี้ หวังลดการแพร่บาดในเรือนจำ ยันดูแลทุกคนตามมาตรฐานสาธารณสุข
วันจันทร์ที่ 4 ตุลาคม 2564
รัฐมนตรีว่าการกระทรวงยุติธรรม จี้กรมราชทัณฑ์เร่งฉีดวัคซีนโควิดเข็มแรกนักโทษให้ครบภายในกลางเดือนนี้ หวังลดการแพร่บาดในเรือนจํา ยันดูแลทุกคนตามมาตรฐานสาธารณสุข
รัฐมนตรีว่าการกระทรวงยุติธรรม จี้กรมราชทัณฑ์เร่งฉีดวัคซีนโควิดเข็มแรกนักโทษให้ครบภายในกลางเดือนนี้ หวังลดการแพร่บาดในเรือนจํา ยันดูแลทุกคนตามมาตรฐานสาธารณสุข
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการฉีดวัคซีนป้องกันโควิด-19 ของกรมราชทัณฑ์ว่า วัคซีนที่ได้รับจากกรมควบคุมโรค กระทรวงสาธารณสุข ล่าสุดมีผู้ต้องขังที่ได้รับวัคซีนเข็มที่ 1 จํานวน 149,324 ราย ได้รับวัคซีนเข็มที่ 2 จํานวน 58,679 ราย ยังมีผู้ที่ยังไม่ได้รับวัคซีน 138,011 ราย โดยผู้ต้องขังที่เคยติดเชื้อโควิดประมาณ 70,000 รายโรงพยาบาลแม่ข่ายจะฉีดวัคซีนให้ภายหลังจากรักษาหายแล้วอย่างน้อย 1 เดือน ส่วนเจ้าหน้าที่ที่ได้รับวัคซีนเข็มแรกแล้ว 13,832 ราย เข็มที่สอง 13,450 รายและเข็มที่สาม 3,521 ราย ยังขาดอีก 389 รายที่ยังไม่ได้รับวัคซีน โดยล่าสุดมีเรือนจําที่ฉีดวัคซีนเข็มแรกครบแล้วทั้งสิ้น 96 เรือนจํา ยังขาดอีก 47 เรือนจํา ซึ่งเราต้องเร่งฉีดให้ครบทั้งหมดภายในกลางเดือนนี้
"เราต้องเร่งฉีดวัคซีนเข็มแรกให้กับผู้ต้องขังทุกคนให้ครบ โดยตนได้กําชับไปยังกรมราชทัณฑ์ว่าภายในกลางเดือน ต.ค.นี้ ผู้ต้องขังทุกคนต้องได้รับวัคซีนเข็มแรกครบทุกคน เพื่อให้การแพร่ระบาดของเชื้อโควิดในเรือนจําลดลงจนค่อยๆหมดไป เพราะจะทําให้การดูแลผู้ต้องขังเป็นไปได้ง่ายมากขึ้น ตนยืนยันว่ากรมราชทัณฑ์ดูแลผู้ต้องขังทุกคนตามมาตรฐานของกระทรวงสาธารณสุข ซึ่งผู้ต้องขังจะต้องได้รับวัคซีนครบทั้งสองเข็มโดยเร็วที่สุด เพื่อให้ญาติพี่น้องเกิดความสบายใจต่อการดูแลของกรมราชทัณฑ์" นายสมศักดิ์ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ประณาม ผู้ก่อเหตุระเบิด 11 จุด ในพื้นที่ 3 จ.ชายแดนใต้ สั่งฝ่ายความมั่นคงเร่งพิสูจน์รวบรวมหลักฐานดำเนินการตามกฎหมายให้ถึงที่สุด
วันพุธที่ 17 สิงหาคม 2565
โฆษกรัฐบาลเผย "นายกฯ" ประณาม ผู้ก่อเหตุระเบิด 11 จุด ในพื้นที่ 3 จ.ชายแดนใต้ สั่งฝ่ายความมั่นคงเร่งพิสูจน์รวบรวมหลักฐานดําเนินการตามกฎหมายให้ถึงที่สุด
โฆษกรัฐบาลเผย "นายกฯ" ประณาม ผู้ก่อเหตุระเบิด 11 จุด ในพื้นที่ 3 จ.ชายแดนใต้ สั่งฝ่ายความมั่นคงเร่งพิสูจน์รวบรวมหลักฐานดําเนินการตามกฎหมายให้ถึงที่สุด
วันนี้ (17 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์เหตุระเบิด 11 จุดพร้อมกันในพื้นที่ 3 จังหวัดชายแดนใต้ ล่าสุดเจ้าหน้าที่สามารถจับผู้ต้องสงสัยได้แล้ว ทั้งนี้ นายกรัฐมนตรีประณามผู้ก่อเหตุ กําชับเจ้าหน้าที่ให้เร่งสอบสวนหาสาเหตุ และแรงจูงใจการก่อเหตุ พร้อมให้ขยายผลไปยังผู้ร่วมก่อเหตุ และยังฝากความห่วงใยไปยังเจ้าหน้าที่และทุกภาคส่วนย้ําให้ปฏิบัติหน้าที่ด้วยความความระมัดระวัง ที่สําคัญต้องดูแลรักษาความปลอดภัยของชีวิตและทรัพย์สินของประชาชนในพื้นที่ เพิ่มความเข้มงวดมากขึ้น
“นายกรัฐมนตรีประณามการกระทําดังกล่าว เป็นการกระทําที่อุกอาจ จงใจสร้างความสูญเสียชีวิตและทรัพย์สิน เจาะจงเลือกร้านสะดวกซื้อ ซึ่งเป็นสถานที่มีผู้คนมาซื้อของเป็นจํานวนมาก สั่งการฝ่ายความมั่นคงให้เร่งพิสูจน์และรวบรวมหลักฐาน ดําเนินการผู้ก่อเหตุตามกระบวนการของกฎหมายให้ถึงที่สุด” โฆษกประจําสํานักนายกรัฐมนตรี กล่าว
.............................
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจท่าเทียบเรือโดยสารในพื้นที่จังหวัดระยอง เตรียมพร้อมรับนักท่องเที่ยวหลังรัฐบาลเตรียมคลายล็อกดาวน์
วันจันทร์ที่ 27 กันยายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจท่าเทียบเรือโดยสารในพื้นที่จังหวัดระยอง เตรียมพร้อมรับนักท่องเที่ยวหลังรัฐบาลเตรียมคลายล็อกดาวน์
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจท่าเทียบเรือโดยสารในพื้นที่ตําบลบ้านเพ - เกาะเสม็ด จังหวัดระยอง และการปฏิบัติงานของเจ้าหน้าที่ตามมาตรการป้องกันการแพร่ระบาดของโรคติดเชื้อไวรัส COVID-19 เพื่อเตรียมพร้อมรับนักท่องเที่ยวหลังรัฐบาลเตรียมคลายล็อกดาวน์ โดยมีเจ้าหน้าที่กรมเจ้าท่าให้การต้อนรับ เมื่อวันที่ 25 กันยายน 2564
นายอธิรัฐ รัตนเศรษฐ กล่าวว่า จากสถิติ 3 เดือนย้อนหลังตั้งแต่เดือนมิถุนายน - สิงหาคม 2564 มีนักท่องเที่ยวใช้บริการท่าเทียบเรือกว่า 15,476 คน เฉลี่ยเดือนละประมาณ 5,000 กว่าคน ซึ่งภายหลังคลายล็อกดาวน์คาดว่าจะมีประชาชนเดินทางมาท่องเที่ยวเป็นจํานวนเพิ่มมากขึ้น จึงได้มอบหมายให้สํานักงานเจ้าท่าภูมิภาคสาขาระยองจัดทําแผนการเตรียมความพร้อมเปิดพื้นที่รับนักท่องเที่ยว ในการกําหนดมาตรการตรวจคัดกรองการเดินทางเข้า - ออกทางน้ํา โดยให้บูรณาการร่วมกับทุกหน่วยงานที่เกี่ยวข้องภายใต้มาตรการป้องกันและควบคุมโรคติดเชื้อไวรัส COVID-19 ดังนี้
1. กําหนดให้ท่าเทียบเรือโดยสาร จํานวน 2 ท่า เป็นด่านตรวจทางน้ํา ได้แก่ ท่าเทียบเรือหน้าด่านเกาะเสม็ด ตําบลเพ อําเภอเมืองระยอง และท่าเทียบเรือเทศบาลตําบลบ้านเพ ตําบลเพ อําเภอเมืองระยอง
2. ให้ตรวจสอบความปลอดภัยของท่าเทียบเรือ เรือโดยสาร และความพร้อมของอุปกรณ์ช่วยชีวิต
3. กําชับให้ผู้ประกอบการท่าเรือ นายเรือ ผู้ควบคุมเรือ ต้องปฏิบัติตามประกาศของกรมเจ้าท่าเรื่องมาตรการควบคุมควบคุมการแพร่ระบาดของโรคติดเชื้อไวรัส COVID-19
4. ให้ผู้โดยสารทุกคนต้องปฏิบัติ ดังนี้
4.1 ต้องสวมใส่หน้ากากอนามัยหรือหน้ากากผ้าทุกคน
4.2 ให้ล้างมือด้วยแอลกอฮอล์หรือเจล
4.3 นั่งหรือยืนห่างกันอย่างน้อยหนึ่งเมตร เพื่อป้องกันการติดต่อสัมผัสหรือแพร่เชื้อฯ ทางละอองฝอยน้ําลาย
4.4 ขอความร่วมมือผู้โดยสารปฏิบัติตามคําแนะนําของนายเรือ หรือผู้ควบคุมเรือ และเจ้าหน้าที่ของรัฐ
ทั้งนี้ รัฐมนตรีช่วยว่าการกระทรวงคมนาคม ได้เน้นย้ําให้เจ้าหน้าที่ทุกคนปฏิบัติงานด้วยความเข้มงวดมากกว่าในสถานการณ์ปกติ เพื่อให้ผู้ที่เดินทางมาท่องเที่ยวได้รับความปลอดภัยสูงสุด รวมทั้งให้ใส่ใจในการดูแล และสร้างความมั่นใจในการท่องเที่ยวทางน้ําต่อไป
รัฐบาลไทย-ข่าวทำเนียบรัฐบาล-“อนุทิน” ยืนยันทุกฝ่ายร่วมดูแลแรงงานที่เดินทางกลับภูมิลำเนาเต็มที่
วันศุกร์ที่ 2 กรกฎาคม 2564
“อนุทิน” ยืนยันทุกฝ่ายร่วมดูแลแรงงานที่เดินทางกลับภูมิลําเนาเต็มที่
รองนายกรัฐมนตรีและรัฐมนตรีว่าการกระทรวงสาธารณสุข ยืนยันทุกฝ่ายทํางานอย่างเต็มที่มอบนายแพทย์สาธารณสุขจังหวัดดูแลผู้ที่เดินทางกลับภูมิลําเนา พร้อมเตรียมทรัพยากร บุคลากร ยาเวชภัณฑ์
รองนายกรัฐมนตรีและรัฐมนตรีว่าการกระทรวงสาธารณสุข ยืนยันทุกฝ่ายทํางานอย่างเต็มที่มอบนายแพทย์สาธารณสุขจังหวัดดูแลผู้ที่เดินทางกลับภูมิลําเนา พร้อมเตรียมทรัพยากร บุคลากร ยาเวชภัณฑ์
วันนี้ (2 กรกฎาคม 2564) ที่ศูนย์รับวัคซีนโควิด 19 มหาวิทยาลัยธรรมศาสตร์ รังสิต จ.ปทุมธานีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สุระ วิเศษศักดิ์รองปลัดกระทรวงสาธารณสุข และคณะ ตรวจเยี่ยมการปฏิบัติงานและให้กําลังใจบุคลากรทางการแพทย์และอาสาสมัคร โดยมี ศ.ดร.สุรพล นิติไกรพจน์ ประธานคณะกรรมการบริหาร โรงพยาบาลธรรมศาสตร์เฉลิมพระเกียรติและคณะให้การต้อนรับ
นายอนุทิน กล่าวว่า ขณะนี้สถานการณ์การแพร่ระบาดในพื้นที่ กทม. และปริมณฑล ยังคงพบผู้ติดเชื้อเพิ่มขึ้นบุคลากรทางการแพทย์และสาธารณสุข บุคลากรด่านหน้าทุกฝ่าย ได้ร่วมมือกันทํางานอย่างเต็มที่ ทั้งการทํางานเชิงรุกในพื้นที่ที่มีการระบาด เพิ่มจํานวนเตียงในโรงพยาบาลสนาม/เตียงไอซียู และมาตรการHome Isolation ให้ผู้ป่วยกลุ่มสีเขียวมีอาการน้อยหรือไม่มีอาการให้รักษาตัวที่บ้าน โดยมีแพทย์ดูแลใกล้ชิด สําหรับพื้นที่ต่างจังหวัดให้นายแพทย์สาธารณสุขจังหวัดดูแลแรงงานและผู้ที่เดินทางกลับภูมิลําเนา พร้อมเตรียมทรัพยากร บุคลากร ยา เวชภัณฑ์ อย่างเต็มที่ ส่วนการกระจายวัคซีนไปยังพื้นที่ต่างๆ พร้อมจัดหาเพิ่มตลอดเวลา ทุกขั้นตอนของการดําเนินงาน อ้างอิงจากคําแนะนําของคณะกรรมการวิชาการที่มีมาตรฐานตามหลักวิชาการ
นายอนุทินกล่าวต่อว่า สําหรับการตรวจเยี่ยมในวันนี้พบมีความพร้อม ทุกขั้นตอนได้มาตรฐาน มีบุคลากรในสังกัดมาปฏิบัติงาน อาทิ จากโรงพยาบาลธรรมศาสตร์เฉลิมพระเกียรติ คณะแพทยศาสตร์ คณะทันตแพทยศาสตร์คณะเภสัชศาสตร์ เป็นต้น รองรับการฉีดวัคซีนแก่ประชาชนที่ลงทะเบียนผ่านระบบ “หมอพร้อม” และช่องทางของโรงพยาบาล ได้ถึงวันละ 3,000 คน ช่วยแบ่งเบาภาระของกระทรวงสาธารณสุข และจ.ปทุมธานี โดยฉีดให้กับบุคลากรทางการแพทย์และสาธารณสุข บุคลากรด่านหน้า บุคลากรทางการศึกษา โดยเฉพาะเร่งฉีดในกลุ่มผู้สูงอายุและ 7 กลุ่มโรคเรื้อรัง ลดความรุนแรงของโรคและลดสูญเสีย เปิดให้บริการตั้งแต่วันที่ 7 มิถุนายน 2564 ที่ผ่านมาขณะนี้ฉีดไปแล้วกว่า 42,500 ราย นอกจากนี้ในส่วนโรงพยาบาลธรรมศาสตร์เฉลิมพระเกียรติได้ปรับพื้นที่อาคารกิตติวัฒนา ชั้น 3 เพื่อเพิ่มเตียงไอซียูสําหรับผู้ป่วยกลุ่มสีแดง อีก 32เตียง ขณะนี้อยู่ระหว่างเตรียมสถานที่ เครื่องมือและอุปกรณ์ เตรียมเปิดรับผู้ป่วยในสัปดาห์หน้า
*********************** 2 กรกฎาคม 2564
รัฐบาลไทย-ข่าวทำเนียบรัฐบาล- การรถไฟฟ้าขนส่งมวลชนแห่งประเทศไทย จัดอบรมหลักสูตร “รฟม. ปั้นอาชีพ ทำง่าย ขายดี” มุ่งสร้างอาชีพอย่างยั่งยืน
วันพุธที่ 17 พฤศจิกายน 2564
การรถไฟฟ้าขนส่งมวลชนแห่งประเทศไทย จัดอบรมหลักสูตร “รฟม. ปั้นอาชีพ ทําง่าย ขายดี” มุ่งสร้างอาชีพอย่างยั่งยืน
ให้แก่ชาวชุมชนในเส้นทางรถไฟฟ้าสายสีเหลือง ช่วงลาดพร้าว - สําโรง และประชาชนผู้สนใจ เรียนรู้ร่วมกันแบบ New Normal ผ่าน Live Streamimg ฟรี
วันนี้ 17 พฤศจิกายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดอบรมหลักสูตรสร้างอาชีพอย่างยั่งยืนให้แก่ชาวชุมชนในแนวสายทางโครงการรถไฟฟ้าสายสีเหลือง ช่วงลาดพร้าว - สําโรง โดยมี นายสกลธี ภัททิยกุล รองผู้ว่าราชการกรุงเทพมหานคร และนางสาวจิรฐา วัฒนประดิษฐ์ ผู้อํานวยการสํานักสื่อสารองค์กร รฟม. ในฐานะผู้จัดการโครงการด้านประชาสัมพันธ์และชุมชนสัมพันธ์ มาร่วมเปิดงาน “รฟม. ปั้นอาชีพ ทําง่าย ขายดี” เพื่อส่งมอบความรู้แบบจัดเต็มจากวิทยากรมืออาชีพ ช่วยสร้างโอกาสใหม่ ๆ ในการเริ่มต้นธุรกิจและหารายได้สําหรับชุมชน รวมถึงประชาชนทั่วไปที่มีความสนใจ สามารถเข้าร่วมอบรมได้พร้อมกันแบบฟรี ๆ ในรูปแบบ New Normal ผ่าน Live Streaming ในกลุ่มเฟซบุ๊ค “รฟม. ปั้นอาชีพ” ทั้งนี้ รฟม. ยังคงดําเนินกิจกรรมเพื่อชุมชนและสังคมอย่างต่อเนื่อง ควบคู่ไปกับการกํากับงานก่อสร้างโครงการรถไฟฟ้าในพื้นที่กรุงเทพมหานครและปริมณฑลให้แล้วเสร็จโดยเร็ว เพื่อส่งมอบโครงข่ายระบบรถไฟฟ้าขนส่งมวลชนที่จะช่วยยกระดับคุณภาพชีวิตประชาชน และส่งเสริมการพัฒนาเมืองอย่างยั่งยืน ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-รัฐบาลพอใจเปิดประเทศ 7 วัน ประชาชน - นักลงทุนเชื่อมั่น คาดตัวเลขนักท่องเที่ยวเพิ่มขึ้นช่วงปลายปี
วันอังคารที่ 9 พฤศจิกายน 2564
รัฐบาลพอใจเปิดประเทศ 7 วัน ประชาชน - นักลงทุนเชื่อมั่น คาดตัวเลขนักท่องเที่ยวเพิ่มขึ้นช่วงปลายปี
....
นายธนกร วังบุญคงชนะ โฆษกรัฐบาล เผยหลังจากเปิดประเทศแล้ว 7 วัน รัฐบาลประเมินว่าสถานการณ์เป็นที่น่าพอใจ มีนักท่องเที่ยวเดินทางเข้ามากว่า 20,000 คน ในจํานวนนี้ตรวจพบติดเชื้อโควิดเพียง 15 คน จึงอยู่ในเกณฑ์ที่สามารถควบคุมได้
.
ประชาชนและนักลงทุน ยังมีความเชื่อมั่นต่อการเปิดประเทศ และมาตรการกระตุ้นเศรษฐกิจที่มีเสียงตอบรับเป็นอย่างดี ส่วนเรื่องการท่องเที่ยวนั้น การท่องเที่ยวแห่งประเทศไทย(ททท.) คาดว่าในช่วง 2 เดือนสุดท้ายนี้ จะมีจํานวนนักท่องเที่ยวเข้ามาเฉลี่ยเดือนละ 300,000 คน จะทําให้เม็ดเงินเข้าสู่ประเทศ และกระจายไปยังพื้นที่ต่าง ๆ ส่งผลให้การบริโภคภายในประเทศมีมากขึ้น
.
อ่านเพิ่มเติม คลิกhttps://www.thaigov.go.th/news/contents/details/47931
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา เปิดงานมหกรรมการแข่งขันมวยไทยจังหวัดชุมพร "ศึกช้างมวยไทย เกียรติเพชร+ฮิปปี้ไฟต์ สัญจร"
วันอังคารที่ 28 มิถุนายน 2565
รมว.ท่องเที่ยวและกีฬา เปิดงานมหกรรมการแข่งขันมวยไทยจังหวัดชุมพร "ศึกช้างมวยไทย เกียรติเพชร+ฮิปปี้ไฟต์ สัญจร"
งานเปิดฤดูกาลท่องเที่ยว เทศกาลผลไม้ ทุเรียน เมืองชุมพร 2565 เป็นการขับเคลื่อนยุทธศาสตร์จังหวัดชุมพร ด้านการเกษตรอย่างทันสมัยและเกษตรมูลค่าเพิ่ม ส่งเสริมด้านการท่องเที่ยว รวมทั้งผลิตภัณฑ์และผลไม้เมืองชุมพร
วันที่ 23 มิถุนายน 2565 (21.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานกล่าวเปิดงานมหกรรมการแข่งขันมวยไทยจังหวัดชุมพร "ศึกช้างมวยไทย เกียรติเพชร+ฮิปปี้ไฟต์ สัญจร" ในงาน "เปิดฤดูกาลท่องเที่ยว เทศกาลผลไม้ ทุเรียน เมืองชุมพร" เพื่อเป็นการกระตุ้นเศรษฐกิจและส่งเสริมการท่องเที่ยวเชิงกีฬา และเพื่อพัฒนามวยไทยให้เป็นกีพาเอกลักษณ์ของชาติที่มั่นคง และยั่งยืน ตามแผนยุทธศาสตร์ที่ 4 การส่งเสริม สนับสนุนกิจกรรมกีฬามวย ได้กําหนดกลยุทธ์ในการส่งเสริม การจัดการแข่งขันกีฬามวยเพื่อต่อยอดการเป็นกีฬาอาชีพที่เข้มแข็ง ซึ่งแผนพัฒนาการกีฬาแห่งชาตินี้ได้มุ่งหวังให้คนไทย ได้รับการส่งเสริมการออกกําลังกายและเล่นกีฬาอย่างถูกต้องจนเป็นวิถีชีวิต มีสุขภาพและสมรรถภาพที่ดี มีการบริหารจัดการกีฬาทุกมิติอย่างเป็นระบบ สร้างรายได้ สร้างอาชีพ และพัฒนาเศรษฐกิจของประเทศ ณ เวทีมวยชั่วคราวสนามกีฬากลางจังหวัดชุมพร
การแข่งขันครั้งนี้มีการถ่ายทอดสดผ่านทางสถานีโทรทัศน์กองทับบกช่อง 5 (ททบ.5) ตั้งแต่เวลา 21.00 น. ถึง 23.00 น. และมี นายโชตินรินทร์ เกิดสม ผู้จาราชการจังหวัดชุมพร ให้การต้อนรับ พร้อมด้วย นายกองเอกพุทธ กฤชคงพันธุ์ รองผู้ว่าราชการจังหวัดชุมพร,นายนพพร อุสิทธิ์ นายกองค์การบริหารส่วนจังหวัดชุมพร,นายศรีชัย วีระนรพานิชย์ นายกเทศมนตรีเมืองชุมพร,พ.ต.อ.ประสิทธิ์ศักดิ์ ศรีสุข รองผู้บังคับการตํารวจภูธรจังหวัดชุมพร,นายเมธา อินทรโยธา ผู้อํานวยการสํานักงานการกีฬาแห่งประเทศไทย จังหวัดชุมพร,นายนุกูล แก้วสวี นายกสมาคมกีฬาแห่งจังหวัดชุมพร,นายณัฐกร หงศ์เจริญกุล รองอธิการบดีมหาวิทยาลัยการกีฬาแห่งชาติ วิทยาเขตชุมพร และหัวหน้าส่วนราชการภาครัฐและเอกชน ให้เกียรติร่วมงาน
รมว.ท่องเที่ยวและกีฬา กล่าวว่า งานเปิดฤดูกาลท่องเที่ยว เทศกาลผลไม้ ทุเรียน เมืองชุมพร 2565 เป็นการขับเคลื่อนยุทธศาสตร์จังหวัดชุมพร ด้านการเกษตรอย่างทันสมัยและเกษตรมูลค่าเพิ่ม ส่งเสริมด้านการท่องเที่ยว รวมทั้งผลิตภัณฑ์และผลไม้เมืองชุมพร อีกทั้งยังช่วยอนุรักษ์ประเพณีการแต่งกายชุดผ้าไทย ภายใต้กิจกรรมภายในงานมากมาย พร้อมสืบสานกีฬาประจําชาติอย่าง "มวยไทย"รายการ "ศึกช้างมวยไทย+ฮิปปิ้ไฟต์ สัญจร" ที่ได้สร้างความบันเทิงให้ผู้เข้าร่วมงานอีกด้วย
"ทั้งนี้ การจัดมหกรรมการแข่งขันมวยไทยนอกจากจะเป็นการส่งเสริมสุขภาพร่างกาย ให้มีความแข็งแรงแล้ว ปัจจุบันยังส่งผลถึงการกระตุ้นเศรษฐกิจหมุนเวียนและเป็นการส่งเสริมการท่องเที่ยวอีกทางหนึ่งด้วย นับเป็นโอกาสดีที่จังหวัดชุมพรจะได้มีโอกาสต้อนรับนักท่องเที่ยว นักมวยที่มีชื่อเสียงและผู้มีส่วนที่เกี่ยวข้องจากทั่วประเทศ เนื่องจากจังหวัดชุมพรนั้นมีสถานที่ท่องเที่ยวทั้งตามแนวธรรมชาติและประวัติศาสตร์" รมว.ท่องเที่ยวและกีฬา กล่าวทิ้งท้าย
รัฐบาลไทย-ข่าวทำเนียบรัฐบาล-สธ. รับมอบอุปกรณ์ทางการแพทย์จากไจก้าเพื่อสนับสนุนการดูแลผู้สูงอายุ
วันพฤหัสบดีที่ 28 เมษายน 2565
สธ. รับมอบอุปกรณ์ทางการแพทย์จากไจก้าเพื่อสนับสนุนการดูแลผู้สูงอายุ
กระทรวงสาธารณสุข รับมอบอุปกรณ์ทางการแพทย์จากไจก้าสนับสนุนการดูแลผู้สูงอายุในพื้นที่นําร่อง 8 จังหวัด ได้แก่ เชียงใหม่ ขอนแก่น นครราชสีมา นนทบุรี กรุงเทพมหานคร ชลบุรี สุราษฎร์ธานี และภูเก็ต
กระทรวงสาธารณสุข รับมอบอุปกรณ์ทางการแพทย์จากไจก้าสนับสนุนการดูแลผู้สูงอายุในพื้นที่นําร่อง 8 จังหวัดได้แก่ เชียงใหม่ ขอนแก่น นครราชสีมา นนทบุรี กรุงเทพมหานคร ชลบุรี สุราษฎร์ธานี และภูเก็ต และในพื้นที่ศักยภาพ 2 แห่ง ได้แก่ รพ.เมตตาประชารักษ์และ รพ.ขุนตาล
วันนี้ (28 เมษายน 2565) ที่โถงอาคาร 1 ชั้น 1 ตึกสํานักงานปลัดกระทรวงสาธารณสุข นายแพทย์ธงชัยกีรติหัตถยากร รองปลัดกระทรวงสาธารณสุข พร้อมด้วยผู้แทนจากกองบริหารการสาธารณสุข ร่วมพิธีรับมอบอุปกรณ์ทางการแพทย์ จากสํานักงานไจก้าประเทศไทย โดยมี คุณทาคาฮิโระ โมริตะ และทีมผู้เชี่ยวชาญญี่ปุ่น เป็นผู้แทนมอบ เพื่อนําไปใช้สนับสนุนการดําเนินงานโครงการSeamless Health and Social Services Provision for Elderly Persons (S-TOP)
นายแพทย์ธงชัย กล่าวว่า อุปกรณ์ที่รับมอบในครั้งนี้เพื่อสนับสนุนการให้บริการในสถานการณ์การแพร่ระบาดของโรคCOVID-19 ของทีมสหสาขาวิชาชีพและทีมชุมชน ที่ติดตามเยี่ยมบ้านดูแลผู้สูงอายุให้ได้รับการดูแลอย่างต่อเนื่องและราบรื่น ซึ่งอุปกรณ์เหล่านี้ได้ส่งมอบไปยังพื้นที่ในช่วงปลายเดือนมีนาคมถึงต้นเดือนเมษายน พ.ศ.2565ในพื้นที่นําร่อง 8 จังหวัด ได้แก่ เชียงใหม่ ขอนแก่น นครราชสีมา นนทบุรี กรุงเทพมหานคร ชลบุรีสุราษฎร์ธานี และภูเก็ต และในพื้นที่ศักยภาพ 2 แห่ง ได้แก่ รพ.เมตตาประชารักษ์ (วัดไร่ขิง) จ.นครปฐม และรพ.ขุนตาล จ.เชียงราย
ทั้งนี้โครงการSeamless Health and Social Services Provision for Elderly Persons (S-TOP) เป็นโครงการที่เกิดจากความร่วมมือทางวิชาการระหว่างประเทศไทยและประเทศญี่ปุ่น เพื่อพัฒนาระบบการดูแลผู้สูงอายุระยะกลางแบบไร้รอยต่อที่สอดคล้องกับบริบทของสังคมไทย และเป็นรูปแบบการบริการดูแลผู้สูงอายุในระยะกึ่งเฉียบพลัน หรือภาวะฟื้นฟูภายหลังได้รับการรักษาในโรงพยาบาล พร้อมทั้งมุ่งเน้นให้เกิดการส่งเสริมและพัฒนาการจัดบริการดูแลสุขภาพของผู้สูงอายุ ตลอดจนสนับสนุนการพัฒนาศักยภาพทรัพยากรบุคคลในการให้บริการดูแลผู้สูงอายุอย่างมีประสิทธิภาพ
สําหรับอุปกรณ์ที่รับมอบ ประกอบด้วย รถเข็นน้ําหนักเบา 76 คัน ชุดกิจกรรมบําบัด 55 ชุด ชุดอุปกรณ์ฝึกมือStacking cones สําหรับกิจกรรมบําบัด 23 ชุด เครื่องวัดอุณหภูมิอินฟราเรดพร้อมขาตั้งสําหรับจัดตั้งประจําสถานบริการสุขภาพต่าง ๆ 76 เครื่อง และชุดอุปกรณ์เยี่ยมบ้าน 63 ชุด (1 ชุด ประกอบด้วย เครื่องวัดความดันโลหิต, เครื่องวัดอุณหภูมิอินฟราเรดแบบพกพา, เครื่องอัลตราซาวด์เพื่อการรักษาแบบพกพา, หูฟังทางการแพทย์, เครื่องวัดออกซิเจนในเลือด และกระเป๋าเยี่ยมบ้าน)
************************************** 28 เมษายน 2565
รัฐบาลไทย-ข่าวทำเนียบรัฐบาล-สมาชิก กบข. ยื่นขอรับเงินเกษียณคืนได้แล้ววันนี้ กบข. มั่นใจพร้อมจ่ายเงินคืนรวดเร็วเริ่มเดือนตุลาคมนี้
วันจันทร์ที่ 13 กันยายน 2564
สมาชิก กบข. ยื่นขอรับเงินเกษียณคืนได้แล้ววันนี้ กบข. มั่นใจพร้อมจ่ายเงินคืนรวดเร็วเริ่มเดือนตุลาคมนี้
กบข. แจ้งสมาชิกสามารถยื่นขอรับเงินเกษียณคืนล่วงหน้าได้แล้ว และจะได้รับเงินคืนภายใน 7 วันทําการหลังตรวจสอบเอกสารเรียบร้อย พร้อมเสนอทางเลือกบริหารเงินออมสร้างผลตอบแทนต่อเนื่องด้วยบริการออมต่อ
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) กล่าวว่า สมาชิก กบข. ที่กําลังจะเกษียณอายุราชการ ณ สิ้นปีงบประมาณ 2564 หรือในวันที่ 30 กันยายนนี้ กว่า 23,000 ราย สามารถแจ้งความประสงค์ขอรับเงิน กบข. ได้แล้ว โดยสามารถยื่นเรื่องขอรับเงินคืนได้ 2 ช่องทาง คือ 1) แจ้งความประสงค์ผ่านระบบ e-Filing และ 2) แจ้งความประสงค์ผ่านหน่วยงานต้นสังกัด พร้อมกรอกแบบ กบข. รง 008/1/2555 โดย กบข. มั่นใจจะสามารถจ่ายเงินคืนแก่สมาชิกได้ภายใน 7 วันทําการ หลังจากที่ได้รับเอกสารและตรวจสอบข้อมูลถูกต้องครบถ้วน และประกาศเกษียณอายุราชการมีผลบังคับใช้
สมาชิกสามารถตรวจสอบยอดเงินและติดตามสถานะการขอรับเงินคืนได้อย่างสะดวกรวดเร็วผ่านทาง My GPF Application เมนูบัญชีของฉัน และ เมนูคุยกับบอท พิมพ์คําว่า ขอรับเงินคืน จากนั้นเลือกเมนู ติดตามสถานะขอรับเงินคืน นอกจากนี้สมาชิกยังคงได้รับสิทธิประโยชน์ทางภาษี เนื่องจากเงินก้อนที่ได้รับจาก กบข. นั้น จะได้รับการยกเว้นภาษีเงินได้บุคคลธรรมดา
ดร.ศรีกัญญา กล่าวเพิ่มเติมว่า สําหรับสมาชิกที่ยังไม่มีแผนใช้เงินก้อนทันทีหลังเกษียณ กบข. ขอเสนอทางเลือกบริหารเงินออม ด้วย “บริการออมต่อกับ กบข.” ซึ่งจะมีเจ้าหน้าที่ผู้เชี่ยวชาญด้านการลงทุนของ กบข. บริหารเงินลงทุนเพื่อสร้างผลตอบแทนให้กับเงินออมของสมาชิกอย่างต่อเนื่องเมื่อเกษียณ สมาชิกสามารถแจ้งความประสงค์เลือกใช้บริการออมต่อได้ 4 รูปแบบ ดังนี้ 1) ออมต่อทั้งจํานวน 2) ทยอยรับเงินเป็นงวด ๆ ได้แก่ รายเดือน รายสามเดือน รายหกเดือน หรือรายปี 3) ขอรับเงินบางส่วน ที่เหลือให้ กบข. บริหารต่อ และ 4) ขอรับเงินบางส่วน ที่เหลือทยอยรับเงินเป็นงวด ๆ พร้อมทั้งสามารถแจ้งเปลี่ยนรูปแบบการออมต่อได้ปีละ 2 ครั้ง ผ่าน My GPF Application เมนู “ออมต่อ”
ทั้งนี้ สมาชิกสามารถศึกษารายละเอียดบริการออมต่อเพิ่มเติมที่เว็บไซต์ กบข. หรือสอบถามข้อมูลได้ที่ GPF Contact Center โทร. 1179 Facebook กบข. หรือ Line กบข. พิมพ์ค้นหาไอดี @gpfcommunity
รัฐบาลไทย-ข่าวทำเนียบรัฐบาล-รพ.พระปกเกล้า จันทบุรี เพิ่มศักยภาพบริการรักษาผู้ป่วยมะเร็งด้วยเครื่องฉายรังสี 3 มิติ เครื่องที่ 2
วันศุกร์ที่ 6 พฤษภาคม 2565
รพ.พระปกเกล้า จันทบุรี เพิ่มศักยภาพบริการรักษาผู้ป่วยมะเร็งด้วยเครื่องฉายรังสี 3 มิติ เครื่องที่ 2
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมการให้บริการศูนย์ความเป็นเลิศด้านมะเร็ง โรงพยาบาลพระปกเกล้า จังหวัดจันทบุรี และเปิดการให้บริการเครื่องฉายรังสี 3 มิติ ประสิทธิภาพสูง เครื่องที่ 2
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมการให้บริการศูนย์ความเป็นเลิศด้านมะเร็ง โรงพยาบาลพระปกเกล้า จังหวัดจันทบุรี และเปิดการให้บริการเครื่องฉายรังสี 3 มิติ ประสิทธิภาพสูง เครื่องที่ 2 เพิ่มศักยภาพในการให้บริการดูแลรักษาผู้ป่วยโรคมะเร็งในพื้นที่ และจังหวัดใกล้เคียง ลดระยะเวลารอคอยในการรักษา
วันนี้ (6 พฤษภาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ตรวจเยี่ยมและเปิดการให้บริการเครื่องฉายรังสี 3 มิติ (Linac) เครื่องที่ 2 ของศูนย์ความเป็นเลิศด้านมะเร็ง โรงพยาบาลพระปกเกล้า จังหวัดจันทบุรี และกล่าวว่า โรคมะเร็งเป็นปัญหาทางสาธารณสุขที่สําคัญ และเป็นสาเหตุการเสียชีวิตอันดับ 1 ของคนไทย กระทรวงสาธารณสุขจึงมีนโยบาย “มะเร็งรักษาทุกที่” เพื่อให้ผู้ป่วยสามารถเข้ารับการรักษาได้อย่างรวดเร็วในสถานพยาบาลใกล้บ้าน เพิ่มโอกาสในการรอดชีวิตและลดภาระค่าใช้จ่ายในการเดินทาง
สําหรับศูนย์ความเป็นเลิศด้านมะเร็ง โรงพยาบาลพระปกเกล้า จังหวัดจันทบุรี มีความเชี่ยวชาญระดับสูงในสาขาโรคมะเร็ง ได้แก่ บริการรักษาด้วยเครื่องใส่แร่ การวินิจฉัยและรักษาด้วย nuclear medicine และยังมีห้องปฏิบัติการอณูพันธุศาสตร์ (Genomic lab) แห่งแรกและแห่งเดียวของโรงพยาบาลในสังกัดกระทรวงสาธารณสุขในภาคตะวันออก สามารถตรวจสารพันธุกรรมในผู้ป่วยมะเร็ง ทําให้แพทย์สามารถเลือกใช้ยาที่เหมาะสม และช่วยให้ผู้ป่วยเข้าถึงยาได้มากขึ้นตามสิทธิ์การรักษา โดยให้บริการผู้ป่วยโรคมะเร็งในพื้นที่รับผิดชอบของโรงพยาบาล ผู้ป่วยในจังหวัดจันทบุรี ตราด สระแก้ว และ 3 อําเภอของจังหวัดระยอง ในส่วนของเครื่องฉายรังสี 3 มิติ เครื่องที่ 2 ได้รับการจัดสรรงบประมาณจากรัฐบาลจํานวน 98 ล้านบาท ซึ่งจะช่วยเพิ่มศักยภาพในการให้บริการผู้ป่วยมะเร็งได้มากขึ้น ช่วยลดระยะเวลารอคอยในการรักษาและลดการเดินทางรักษานอกเขต
นอกจากนี้ ยังมีแผนเปิดให้บริการหน่วยรังสีร่วมรักษาในเดือนกรกฏาคม 2565 และในอนาคตมีแผนเปิดให้บริการการฉายรังสีเฉพาะจุด การใส่แร่แบบแทงเข็ม พร้อมทั้งก่อสร้างหอพักสําหรับผู้ป่วยกลืนแร่ และก่อสร้างอาคารมะเร็งหลังที่ 2 เพื่อให้เป็น Medical Hub ทางด้านการรักษาโรคมะเร็งในอนาคต ภายใต้แนวคิด “มะเร็งรักษาหายได้ ถ้าได้รับโอกาสในการรักษา”
****************************************** 6 พฤษภาคม 2565
รัฐบาลไทย-ข่าวทำเนียบรัฐบาล-“ชัยวุฒิ” เปิดเวทีระดมสมองผู้บริหารดีอีเอสวางกรอบยุทธศาสตร์ 5 ปี
วันศุกร์ที่ 24 ธันวาคม 2564
“ชัยวุฒิ” เปิดเวทีระดมสมองผู้บริหารดีอีเอสวางกรอบยุทธศาสตร์ 5 ปี
“ชัยวุฒิ” เปิดเวทีระดมสมองผู้บริหารดีอีเอสวางกรอบยุทธศาสตร์ 5 ปี
“ชัยวุฒิ” รมว.ดีอีเอส นั่งหัวโต๊ะประชุมเชิงปฏิบัติการเพื่อจัดทํายุทธศาสตร์กระทรวงดิจิทัลฯ เปิดเวทีให้ผู้บริหารระดับสูง และเจ้าหน้าที่ทุกหน่วยงานในสังกัดร่วมกันระดมความคิด ชูแผนยุทธศาสตร์ 5 ปี เน้นขับเคลื่อนเศรษฐกิจจากเทคโนโลยีดิจิทัล และพัฒนากําลังคนด้วยการใช้ประโยชน์จากดิจิทัล
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า กระทรวงดิจิทัลฯ ได้จัดประชุมเชิงปฏิบัติการเพื่อจัดทํายุทธศาสตร์กระทรวงดิจิทัลเพื่อเศรษฐกิจและสังคม ระยะ 5 ปี (พ.ศ. 2566 – 2570) โดยประเด็นสําคัญในการจัดทําแผนยุทธศาสตร์ฉบับนี้ จะมุ่งเน้นการขับเคลื่อนเศรษฐกิจจากเทคโนโลยีดิจิทัล เพื่อรองรับการพัฒนาเศรษฐกิจของประเทศ การยกระดับคุณภาพชีวิตและลดความเหลี่อมล้ําในสังคม การพัฒนากําลังคน ตลอดจนสร้างความเชื่อมั่นในการใช้เทคโนโลยีดิจิทัลอย่างมั่นคงปลอดภัย
โดยในการประชุมเชิงปฏิบัติการครั้งนี้ มีคณะผู้บริหารจากทุกส่วนงานเข้าร่วม ได้แก่ นายเนวินธุ์ ช่อชัยทิพฐ์ ผู้ช่วยรัฐมนตรีว่าการกระทรวงดิจิทัลฯ นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ผู้บริหารกระทรวงดิจิทัล และหัวหน้าหน่วยงานในสังกัดกระทรวงดิจิทัลฯ
“การจัดทําแผนยุทธศาสตร์กระทรวงฯ ในครั้งนี้ มีวัตถุประสงค์เพื่อให้ผู้บริหารระดับสูง และเจ้าหน้าที่ทุกหน่วยงานในสังกัดกระทรวง ได้ร่วมกันระดมความคิด หารือแลกเปลี่ยนความคิดเห็น และร่วมกันพิจารณาประเด็นสําคัญในการจัดทํายุทธศาสตร์กระทรวงฯ และข้อมูลโครงการสําคัญที่ขับเคลื่อนยุทธศาสตร์ (Flagship Project) รวมถึงกําหนดแนวทางในการทํางานที่เชื่อมโยงสอดประสานระหว่างกัน เพื่อการขับเคลื่อนการพัฒนาดิจิทัลเพื่อเศรษฐกิจและสังคมของประเทศ พัฒนากําลังคนโดยใช้ประโยชน์จากดิจิทัล” นายชัยวุฒิกล่าว
สําหรับเนื้อหาการประชุม เป็นการทบทวนวิสัยทัศน์ พันธกิจ และแผนปฏิบัติราชการของกระทรวงฯ ตามนโยบายรัฐบาล ยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 13 นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม และแผนอื่นๆ ที่เกี่ยวข้อง ภารกิจ แผนงาน โครงการที่สําคัญของกระทรวงฯ ซึ่งได้ดําเนินการไปแล้ว รวมถึงแผนที่จะดําเนินการต่อไป
*****************
รัฐบาลไทย-ข่าวทำเนียบรัฐบาล-แนวปฏิบัติการเก็บค่าเทอม ค่าธรรมเนียมอื่นของสถานศึกษา ช่วงโควิด
วันจันทร์ที่ 28 มิถุนายน 2564
แนวปฏิบัติการเก็บค่าเทอม ค่าธรรมเนียมอื่นของสถานศึกษา ช่วงโควิด
วันอาทิตย์ที่ 6 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกประกาศกําหนดแนวปฏิบัติการเก็บเงินบํารุงการศึกษาและค่าธรรมเนียมอื่น เพื่อลดภาระค่าใช้จ่ายและบรรเทาความเดือดร้อนของผู้ปกครองในสถานการณ์โควิด-19 แบ่งเป็น กรณีที่ได้เรียกเก็บเงินไปแล้ว ให้คืนเงินบํารุงการศึกษาหรือค่าธรรมเนียม ในส่วนที่ไม่ได้จัดกิจกรรมการเรียนการสอนนั้น /สําหรับกรณีที่มี
ความจําเป็นต้องเรียกเก็บเงินบํารุงการศึกษา และค่าธรรมเนียมอื่น เพื่อใช้จ่ายในกิจกรรมการเรียนการสอน สามารถผ่อนผันหรือขยายระยะเวลาการเรียก ตามความเหมาะสม /และพิจารณาให้ความช่วยเหลือ ในกรณีที่ผู้ปกครองของนักเรียน นักศึกษา ได้รับผลกระทบจากสถานการณ์ดังกล่าว ตามความจําเป็น โดยให้มีผลตั้งแต่
ปีการศึกษา 2564 เป็นต้นไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร.เรียกสอบนายจ้างหาเหตุนั่งร้านโครงการก่อสร้างถล่ม 21 ก.พ.นี้
วันศุกร์ที่ 18 กุมภาพันธ์ 2565
กสร.เรียกสอบนายจ้างหาเหตุนั่งร้านโครงการก่อสร้างถล่ม 21 ก.พ.นี้
กรมสวัสดิการและคุ้มครองแรงงานลงพื้นที่ สอบข้อเท็จจริงเหตุค้ํายันรองรับแบบหล่อคอนกรีต โครงการก่อสร้าง วัน แบงค็อก ถล่มเป็นเหตุให้ลูกจ้างเสียชีวิต 3 ราย เรียกนายจ้างสอบ 21 กุมภาพันธ์นี้ พร้อมดําเนินคดีทันทีหากพบไม่ปฏิบัติตามกฎหมาย
นายนิยม สองแก้ว อธิบดีกรมสวัสดิการและคุ้มครองแรงงาน เปิดเผยว่า วันนี้ (17 กุมภาพันธ์ พ.ศ.2565)พนักงานตรวจความปลอดภัยได้ลงพื้นที่ตรวจสอบข้อเท็จจริงเหตุค้ํายันรองรับแบบหล่อคอนกรีตพังถล่ม ภายในหน่วยงานก่อสร้าง โครงการวัน แบงค็อก แขวงลุมพินี เขตปทุมวัน กรุงเทพมหานครของบริษัทอิตาเลียนไทย ดีเวล๊อปเมนต์ จํากัด (มหาชน) เบื้องต้นพบว่าสถานที่เกิดเหตุเป็นส่วนงานก่อสร้างซีวิคพลาซ่า อาคาร 6 ชั้น ชั้นใต้ดิน 4 ชั้นขณะทําการเทคอนกรีตพื้นชั้น 1เมื่อเทคอนกรีตได้บางส่วนเกิดค้ํายันที่รองรับคอนกรีตถล่ม ลูกจ้างของบริษัทฯ ตกลงมาโดยปูนคอนกรีตที่ยังไม่แข็งตัวทับเสียชีวิตจํานวน 3 คน ประกอบด้วย นางประไพ สุปมา นางบุญโฮม วังมา และนางอุดร เลขสันต์ ตําแหน่งกรรมกรลูกจ้างรายวันซึ่งขณะนั้นทําหน้าที่ทําความสะอาดรางน้ําพื้นที่เทคอนกรีต และยังมีลูกจ้างอีก3 คน ได้รับบาดเจ็บ โดยได้รับการรักษาพยาบาลเรียบร้อยแล้ว ทั้งนี้บริษัทฯได้แจ้งว่าได้รับผิดชอบค่าใช้จ่ายสําหรับผู้เสียชีวิตและผู้ได้รับบาดเจ็บในเบื้องต้นแล้ว
อธิบดีกสร.กล่าวเพิ่มเติมว่า พนักงานตรวจความปลอดภัยจะเรียกนายจ้างสอบข้อเท็จจริงโดยละเอียดอีกครั้งในวันที่ 21 กุมภาพันธ์ พ.ศ. 2565ว่านายจ้างมีการฝ่าฝืนกฎหมายด้านความปลอดภัยอาชีวอนามัย และสภาพแวดล้อมในการทํางานหรือไม่ หากพบว่านายจ้างไม่ปฏิบัติตามกฎหมายดังกล่าวจะดําเนินการตามกฎหมายทันที
รัฐบาลไทย-ข่าวทำเนียบรัฐบาล-กรมเจ้าท่า ขุดลอกร่องน้ำคลองเกาะแก้วมารีน่าโลก (ร่องนอก) ส่งเสริมศักยภาพโครงสร้างพื้นฐานของประเทศไทย
วันศุกร์ที่ 9 กรกฎาคม 2564
กรมเจ้าท่า ขุดลอกร่องน้ําคลองเกาะแก้วมารีน่าโลก (ร่องนอก) ส่งเสริมศักยภาพโครงสร้างพื้นฐานของประเทศไทย
...
วันที่ 7 กรกฎาคม 2564 นายวิทยา ยาม่วง อธิบดีกรมเจ้าท่า เปิดเผยผลการขุดลอกร่องน้ําคลองเกาะแก้วมารีน่าโลก(ร่องนอก) ดําเนินการโดยสํานักงานพัฒนาและบํารุงรักษาทางน้ําที่ 3 ได้ขุดลอกร่องน้ําคลองเกาะแก้วมารีน่าโลก(ร่องนอก) เพื่อแก้ปัญหาร่องน้ําตื้นเขิน เรือท่องเที่ยว เรือสปีดโบ๊ท และเรือยอร์ช ไม่สามารถเข้า-ออกได้ในช่วงที่น้ําลดต่ําสุด เพื่อส่งเสริมศักยภาพโครงสร้างพื้นฐานของประเทศไทย ตามยุทธศาสตร์ชาติ 20 ปี และตามนโยบายส่งเสริมให้จังหวัดภูเก็ตเป็นมารีน่าฮับ(Marina Hub) ของอาเซียนรับการท่องเที่ยวในโครงการภูเก็ต sandbox
สํานักพัฒนาและบํารุงรักษาทางน้ํา โดยสํานักงานพัฒนาและบํารุงรักษาทางน้ําที่ 3 เปิดหน่วยปฏิบัติงานขุดลอกร่องน้ําคลองเกาะแก้วมารีน่าโลก (ร่องนอก) ตําบลเกาะแก้ว อําเภอเมือง จังหวัดภูเก็ต ใช้เรือเจ้าท่า ข.7 และเรือเจ้าท่า 27 เป็นเครื่องจักรปฏิบัติงานขุดลอก มีนายจรัญ ดําเนินผล นายช่างขุดลอกชํานาญงาน ปฏิบัติหน้าที่หัวหน้าหน่วยฯ ขุดลอกระยะทาง 3,500 เมตร (กิโลเมตรที่ 0+000 ถึง กิโลเมตร -3+500) ความกว้างก้นร่อง 30.00 เมตร ความลึก 2.50 เมตร (จากระดับน้ําลงต่ําสุด) ปริมาณ วัสดุขุดลอก 213,816.00 ลูกบาศก์เมตร ทิ้งดินฝั่งขวาของร่องน้ํา ความยาวท่อส่งดิน 150 เมตร ผลการปฏิบัติงานตั้งแต่วันที่ 18 เมษายน 2564 - 4 กรกฎาคม 2564 ขุดได้ระยะทาง 2,322 เมตร คิดเป็น 66.34% ปริมาณเนื้อดินที่ขุดได้ 111,930 ลูกบาศก์เมตร คิดเป็น 52.35%
การขุดลอกร่องน้ําคลองเกาะแก้วมารีน่าโลกฯ ในครั้งนี้ ถือเป็นการส่งเสริมการพัฒนาโครงสร้างพื้นฐานทางน้ําที่สําคัญ เพื่อนําพาภูเก็ตก้าวสู่การเป็นศูนย์กลาง หรือ ฮับการท่องเที่ยวทางทะเล โดยเฉพาะการเป็นฮับของเรือยอร์ชจากทั่วโลก ตอบโจทย์ยุทธศาสตร์การเป็นเมืองท่องเที่ยวทางทะเล เรือท่องเที่ยว เรือยอร์ช และเรือประมงพื้นบ้านสามารถเข้าออกร่องน้ําได้ตลอดเวลา ส่งเสริมเศรษฐกิจ สร้างรายได้ให้กับชุมชนอย่างยั่งยืน
รัฐบาลไทย-ข่าวทำเนียบรัฐบาล-“ชัยวุฒิ” ประกาศ “โทรฟรี” พรุ่งนี้ 8 เบอร์สายด่วนโควิด
วันเสาร์ที่ 24 กรกฎาคม 2564
“ชัยวุฒิ” ประกาศ “โทรฟรี” พรุ่งนี้ 8 เบอร์สายด่วนโควิด
“ชัยวุฒิ” ประกาศ “โทรฟรี” พรุ่งนี้ 8 เบอร์สายด่วนโควิด
“ชัยวุฒิ”รมว.ดีอีเอสแจ้งประชาชนโทรฟรี8เบอร์สายด่วนโควิดได้แล้วตั้งแต่วันพรุ่งนี้(25ก.ค.64)ขอบคุณกสทช.และเครือข่ายมือถือร่วมมือยกเว้นค่าบริการช่วงสถานการณ์วิกฤตโควิด-19
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าตั้งแต่วันพรุ่งนี้(25ก.ค. 64)เป็นต้นไปประชาชนสามารถใช้บริการ“โทรฟรี”สายด่วนของหน่วยงานรัฐทั้ง8เลขหมายได้แก่1330, 1323, 1422, 1442, 1646, 1668, 1669และ1506ที่รองรับการให้บริการข้อมูลตรวจสอบสิทธิประโยชน์ให้คําปรึกษาแนะนําและประสานงานกับเจ้าหน้าที่ การหาเตียงสําหรับผู้ติดเชื้อโควิดเพื่อให้การดูแลป้องกันแจ้งเตือนและให้ความช่วยเหลือประชาชนในภาวะสถานการณ์ที่ฉุกเฉินและเร่งด่วน
“จากกรณีมีประชาชนร้องเรียนเรื่องการติดต่อเบอร์สายด่วนเพื่อเข้ารับการรักษาของผู้ป่วยโควิดที่ต้องรอสายนานและมีค่าใช้จ่ายในการโทรจึงได้เร่งติดตามความคืบหน้าที่ผมได้ส่งหนังสือประสานขอความอนุเคราะห์ไปยังสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)ตั้งแต่วันที่20ก.ค.ที่ผ่านมาให้พิจารณาขอความร่วมมือเครือข่ายผู้ให้บริการมือถือยกเว้นค่าบริการสําหรับการใช้บริการสายด่วนขอคําปรึกษาและประสานขอเตียงสําหรับผู้ป่วยติดเชื้อโควิด-19และเลขหมายอื่นที่เกี่ยวข้องรวมทั้งค่าบริการข้อความสั้นหรือSMSสําหรับระบบบริหารจัดการผู้ป่วยติดเชื้อโควิดที่ต้องกักตัวที่บ้าน”นายชัยวุฒิกล่าว
ล่าสุดกระทรวงฯได้รับการประสานตอบรับการช่วยเหลือยกเว้นค่าบริการสายด่วนเกี่ยวกับโควิดจากกสทช.และผู้ให้บริการเครือข่ายโทรศัพท์มือถือแล้วประกอบด้วย บริษัทโทรคมนาคมแห่งชาติจํากัด(มหาชน)หรือNTเอไอเอส ทรูและดีแทคโดยจะเริ่มยกเว้นค่าบริการสายด่วนให้โทรฟรีได้ตั้งแต่วันพรุ่งนี้เป็นต้นไป
ทั้งนี้ที่ผ่านมารัฐบาลมีนโยบายให้จัดทําระบบบริหารจัดการผู้ป่วยติดเชื้อโควิด-19ที่ต้องกักตัวที่บ้าน(Home Isolation)โดยมอบหมายให้NTเป็นผู้ดําเนินการในเรื่องSMS Gatewayสําหรับส่งOTPไปยังผู้ป่วยเพื่อใช้สําหรับการยืนยันตัวตนบนระบบออนไลน์และเพื่อให้แพทย์สามารถติดต่อกับผู้ป่วยได้โดยสะดวกและไม่ผิดคน
"ส่วนที่ก่อนหน้านี้ที่ยังไม่ได้รับการยกเว้นค่าโทรฯได้รับทราบข้อมูลจากกสทช.ว่าเนื่องจากต้นสังกัดแต่ละหน่วยงานที่รับผิดชอบสายด่วนไม่ทําเรื่องขอความอนุเคราะห์ไปยังกสทช.กระทรวงดิจิทัลฯจึงเห็นควรว่าเพื่อลดภาระค่าใช้จ่ายประชาชนและผู้ป่วยโควิดในขณะนี้จึงได้ประสานไปยังกสทช.เพื่อขอความอนุเคราะห์ดังกล่าวและต้องขอขอบคุณกสทช.และบริษัทผู้ให้บริการมือถือทุกค่ายที่ร่วมกันช่วยเหลือประชาชนในสถานการณ์วิกฤตโควิดในครั้งนี้ด้วย"นายชัยวุฒิกล่าว
************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรม เป็นประธานประชุมสัมมนาเชิงปฏิบัติการร่วมกับอาสาสมัครภาคประชาชน ลุยงานเชิงรุก นำปัญหาเปลี่ยนเป็นนโยบายเน้นพัฒนาระบบเฝ้าระวังกระทำผิดซ้ำคดีสะเทือนขวัญ
วันพุธที่ 8 กันยายน 2564
รัฐมนตรีว่าการกระทรวงยุติธรม เป็นประธานประชุมสัมมนาเชิงปฏิบัติการร่วมกับอาสาสมัครภาคประชาชน ลุยงานเชิงรุก นําปัญหาเปลี่ยนเป็นนโยบายเน้นพัฒนาระบบเฝ้าระวังกระทําผิดซ้ําคดีสะเทือนขวัญ
รัฐมนตรีว่าการกระทรวงยุติธรม เป็นประธานประชุมสัมมนาเชิงปฏิบัติการร่วมกับอาสาสมัครภาคประชาชน ลุยงานเชิงรุก นําปัญหาเปลี่ยนเป็นนโยบายเน้นพัฒนาระบบเฝ้าระวังกระทําผิดซ้ําคดีสะเทือนขวัญ เร่ง ผลักดันศูนย์ JSOC ไว้ติดตามผู้พ้นโทษเพื่อความปลอดภัยของประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานพิธีเปิดสัมมนาเชิงปฏิบัติการเรื่อง “การพัฒนาระบบเฝ้าระวังการกระทําผิดซ้ําเพื่อความปลอดภัยในชุมชน” ผ่านระบบวีดีโอคอนเฟอเรนซ์ ร่วมกับ นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายวิตถวัลย์ สุนทรขจิต อธิบดีกรมคุมประพฤติ อาสาสมัครภาคประชาชน และเจ้าหน้าที่ที่เกี่ยวข้อง
นายสมศักดิ์ ระบุว่า จากกรณีสะเทือนขวัญต่าง ๆ ที่เกิดขึ้นในช่วงระยะที่ผ่านมาหลายกรณีได้สร้างความกังวลใจแก่ประชาชนเกี่ยวกับความปลอดภัยในชีวิตและทรัพย์สิน จากการตรวจสอบข้อมูลพบว่า ผู้ที่กระทําผิดในลักษณะสะเทือนขวัญดังกล่าว มักจะเป็นผู้ที่เคยต้องโทษจนได้รับการปล่อยตัว โดยไม่มีการเฝ้าระวังหรือติดตามพฤติกรรมภายหลังพ้นโทษจนกลับไปใช้ชีวิตอยู่ในชุมชน ซึ่งกระทรวงยุติธรรมมีความห่วงใยประชาชนเรื่องความปลอดภัย โดยได้นําสภาพปัญหาและความต้องการไปกําหนดแผนและกลไกต่าง ๆ โดยมีการผลักดันร่างพระราชบัญญัติป้องกันการกระทําผิดซ้ําของผู้กระทําผิดอุกฉกรรจ์ ซึ่งปัจจุบันได้ผ่านการพิจารณาของคณะรัฐมนตรีและอยู่ในขั้นตอนของคณะกรรมการกฤษฎีกาตรวจพิจารณา ซึ่งต้องให้เหมาะสมกับสถานการณ์และสภาพความรุนแรง แต่กระบวนการทางกฎหมายยังต้องใช้เวลาอีกระยะหนึ่ง
นายสมศักดิ์ ระบุอีกว่า กระทรวงยุติธรรม ได้ดําเนินการควบคู่เป็นการเร่งด่วนโดยจัดตั้ง “ศูนย์เฉพาะกิจเฝ้าระวังความปลอดภัยให้กับประชาชน” หรือ JSOC เพื่อทําหน้าที่เฝ้าระวังและติดตามผู้พ้นโทษในคดีสะเทือนขวัญด้วยกลไกทางสังคมและความร่วมมือจากหน่วยงานที่เกี่ยวข้อง ซึ่งที่ผ่านมา JSOC ปฏิบัติงานได้ผลอย่างดี เพราะผู้กระทําผิดที่พ้นโทษคดีสะเทือนขวัญไม่หวนกลับไปทําผิดซ้ําอีก ที่สําคัญยังมีอาชีพเป็นกิจจะลักษณะ โดยปัจจุบันเราเรียกเคสเหล่านี้ว่า ว้อชลิสต์ 1
“การพิจารณาจากแนวคิดตัวอย่างของต่างประเทศที่ว่า “หากชุมชนรู้ถึงอันตรายในชุมชุนจะไม่มีผู้ได้รับอันตราย” กระทรวงฯจึงหาวิธีการเพื่อกําหนดเป็นนโยบายเฝ้าระวังติดตามพฤติกรรมผู้กระทําผิดที่เคยก่อเหตุสะเทือนขวัญ ด้วยการพักการลงโทษให้ออกมาปรับตัวใช้ชีวิตร่วมกับประชาชนระยะหนึ่งแต่ต้องสวมใส่กําไล EM เพื่อเฝ้าระวังพฤติกรรม โดยมีเจ้าหน้าที่ อาสาสมัคร ตลอดจนภาคีเครือข่ายภาคประชาชนช่วยกันสอดส่อง และผ่านการดูแลของ JSOC จะทําให้สังคมสร้างการรับรู้ว่ามีบุคคลอันตรายอยู่ในพื้นที่ ดีกว่าสังคมไม่รู้อะไรเลย” นายสมศักดิ์ กล่าว
รัฐบาลไทย-ข่าวทำเนียบรัฐบาล-ครม. ผ่อนปรนมาตรการภาษีนำเข้า "ข้าวโพดเลี้ยงสัตว์" ภายใต้ WTO ในโควตา 3 เดือน (พ.ค. - ก.ค. 65) อัตราร้อยละ 0 ปริมาณไม่เกิน 6 แสนตัน
วันพุธที่ 4 พฤษภาคม 2565
ครม. ผ่อนปรนมาตรการภาษีนําเข้า "ข้าวโพดเลี้ยงสัตว์" ภายใต้ WTO ในโควตา 3 เดือน (พ.ค. - ก.ค. 65) อัตราร้อยละ 0 ปริมาณไม่เกิน 6 แสนตัน
.....
ที่ประชุม ครม. (3 พ.ค. 65) เห็นชอบให้ผ่อนปรนมาตรการภาษีนําเข้าข้าวโพดเลี้ยงสัตว์ภายใต้ WTO ในโควตา โดยองค์การคลังสินค้า (อคส.) และผู้นําเข้าทั่วไป เป็นผู้นําเข้าได้ ระหว่างเดือน พ.ค. - ก.ค. 65 (3 เดือน) ในอัตราภาษีร้อยละ 0 ปริมาณไม่เกิน 6 แสนตัน (ร้อยละ 50) ของความต้องการใช้ข้าวโพดเลี้ยงสัตว์และวัตถุดิบทดแทน
.
มาตรการดังกล่าวจะช่วยบรรเทาปัญหาต้นทุนวัตถุดิบอาหารสัตว์ ผ่อนคลายสถานการณ์ต้นทุนในภาคปศุสัตว์ รวมทั้งช่วยให้ประชาชนไม่รับภาระราคาสินค้าปศุสัตว์ที่เพิ่มขึ้น
.
โดยกระทรวงการคลังและกระทรวงพาณิชย์ จะดําเนินการเร่งรัดออกประกาศและระเบียบที่เกี่ยวข้อง เพื่อให้นโยบายและมาตรการตามข้อเสนอนี้มีผลบังคับใช้โดยเร็ว
.
ทั้งนี้ นายกฯ ได้กําชับให้ติดตามเฝ้าระวังการดําเนินการตามมาตรการภาษีนําเข้าข้าวโพดเลี้ยงสัตว์ และมาตรการอื่น ๆ ที่เกี่ยวข้องอย่างใกล้ชิด เพื่อไม่ให้เกิดผลกระทบต่อเกษตรกรผู้ปลูกข้าวโพดเลี้ยงสัตว์ภายในประเทศ
.
รวมทั้งให้หน่วยงานที่เกี่ยวข้องทําความตกลงขอความร่วมมือผู้ประกอบการที่ได้สิทธิประโยชน์จากมาตรการนี้ ตรึงราคาสินค้าปศุสัตว์ที่จําหน่ายแก่ผู้บริโภค
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงมหาดไทย รับมอบผ้าไตรพระราชทานเนื่องในพิธีทอดผ้าป่าสนับสนุนโครงการทุนเล่าเรียนหลวงสำหรับพระสงฆ์ไทย 13 ตุลาคม 2564
วันพฤหัสบดีที่ 7 ตุลาคม 2564
ปลัดกระทรวงมหาดไทย รับมอบผ้าไตรพระราชทานเนื่องในพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย 13 ตุลาคม 2564
ปลัดกระทรวงมหาดไทย รับมอบผ้าไตรพระราชทานเนื่องในพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย 13 ตุลาคม 2564
เมื่อวันที่ 6 ต.ค.64 ที่ทําเนียบองคมนตรี สํานักงานองคมนตรี นายสุทธิพงษ์ จุลเจริญ ปลัดกระทรวงมหาดไทย รับมอบผ้าไตรพระราชทานเบื้องหน้าพระบรมฉายาลักษณ์ พระบาทสมเด็จพระเจ้าอยู่หัว เพื่อใช้ในการจัดพิธีทอดผ้าป่าสมทบทุนโครงการเล่าเรียนหลวงสําหรับพระสงฆ์ไทยในส่วนภูมิภาค โดยมี นายพลากร สุวรรณรัฐ องคมนตรีในฐานะประธานกรรมการจัดพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย เป็นประธาน
นายสุทธิพงษ์ จุลเจริญ ปลัดกระทรวงมหาดไทย ในฐานะรองประธานกรรมการจัดพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย เปิดเผยว่า ด้วย พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานพระบรมราชานุญาตให้จัดพิธีทอดผ้าป่า เพื่อสนับสนุนและเผยแพร่การดําเนินงานของโครงการทุนเล่าเรียนหลวงสําหรับพระสงฆ์ไทย ซึ่งมหาเถรสมาคมได้มีมติให้คณะสงฆ์สนับสนุน และขอความร่วมมือจากวัดต่างๆทั้งในส่วนกลาง และส่วนภูมิภาคทั่วประเทศ จัดพิธีทอดผ้าป่าในวันที่ 13 ตุลาคม ของทุกปี ซึ่งเป็นวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงพระราชทานจัดตั้งโครงการฯ เพื่อสนับสนุนและส่งเสริมพระภิกษุและสามเณร ให้ได้มีโอกาสศึกษาพระปริยัติธรรมและพระธรรมวินัยอย่างลึกซึ้ง อันเป็นการสืบสานพระบรมราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการส่งเสริมการศึกษาพระปริยัติธรรมของพระสงฆ์ไทย
นายสุทธิพงษ์ จุลเจริญ กล่าวว่า สําหรับการดําเนินงานจัดพิธีทอดผ้าป่าสมทบทุนโครงการเล่าเรียนหลวงสําหรับพระสงฆ์ไทย ในวันอังคารที่ 13 ตุลาคม 2564 ส่วนกลาง ณ วัดบวรนิเวศวิหาร โดย พลเอก สุรยุทธ์ จุลานนท์ ประธานองคมนตรี เป็นประธานฝ่ายคฤหัสถ์ ในพิธีทอดผ้าป่าฯ สําหรับในส่วนภูมิภาค ในระหว่างวันที่ 14 ตุลาคม - 15 พฤศจิกายน 2564 ณ วัดที่เจ้าคณะใหญ่แต่ละหนกําหนด จํานวน 4 วัด โดยองคมนตรี เป็นประธานฝ่ายคฤหัสถ์ ในพิธีทอดผ้าป่าฯ และวัดที่ผู้ว่าราชการจังหวัดกําหนด จํานวน 74 วัด โดยผู้ว่าราชการจังหวัดแต่ละจังหวัด เป็นประธานฝ่ายคฤหัสถ์ ในพิธีทอดผ้าป่าฯ
นายสุทธิพงษ์ จุลเจริญ กล่าวเพิ่มเติมว่า ทั้งนี้ พี่น้องประชาชนผู้มีจิตศรัทธา สามารถร่วมบริจาคเงินเพื่อสมทบทุนโครงการทุนเล่าเรียนหลวงสําหรับพระสงฆ์ไทย สามารถบริจาคด้วยการโอนเงินเข้าบัญชีออมทรัพย์ ชื่อบัญชี "โครงการทุนเล่าเรียนหลวงสําหรับพระสงฆ์ไทย" ธนาคารไทยพาณิชย์ จํากัด มหาชน สาขาพระบรมมหาราชวัง หมายเลขบัญชี 061-2-06592-5 โดยสามารถส่งหลักฐานการโอนเงิน ทางโทรสารหมายเลข 0-2220-7403 หรือทาง Facebook Fanpage โครงการทุนเล่าเรียนหลวงสําหรับพระสงฆ์ไทย E-mail. kstm.official@gmail.com โดยสามารถสอบถามรายละเอียดเพิ่มเติมได้ที่หมายเลขโทรศัพท์ 0-2220-7400 ต่อ 4121, 4217, 4345 และ 4358
รัฐบาลไทย-ข่าวทำเนียบรัฐบาล-รัฐบาลสร้างโรงเรียนช่างฝีมือ 30 แห่ง ขยายโอกาสให้เด็กด้อยโอกาส
วันพุธที่ 1 ธันวาคม 2564
รัฐบาลสร้างโรงเรียนช่างฝีมือ 30 แห่ง ขยายโอกาสให้เด็กด้อยโอกาส
วันศุกร์ที่ 26 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าขยายโอกาสทางการศึกษาให้แก่เด็กและเยาวชนในพื้นที่ห่างไกลและด้อยโอกาส โดยเห็นชอบในหลักการโครงการอาชีวะสร้างช่างฝีมือตามแนวทางโรงเรียนพระดาบส จํานวน 30 แห่ง เป็นเวลา 10 ปี ตั้งแต่ปี 2566-2575 โดยเป็นหลักสูตรระยะสั้นด้านอาชีพ 1 ปี ดังนี้ ระยะ 6 เดือนแรก ฝึกทักษะช่างพื้นฐาน 11 อาชีพ เช่น ช่างยนต์ ช่างเชื่อม ช่างไฟฟ้ากําลัง ช่างอิเล็กทรอนิกส์ ช่างกลโรงงาน ช่างเขียนแบบ ระยะเวลา 3 เดือนต่อมา ผู้เรียนจะได้เลือกทักษะที่ตนสนใจเพื่อฝึกเป็นทักษะเฉพาะทาง ระยะเวลา 2 เดือน จะได้ฝึกงานในสถานประกอบการ และ 1 เดือนสุดท้ายเข้าทดสอบมาตรฐานฝีมือแรงงาน เพื่อให้เด็กและเยาวชนมีทักษะวิชาชีพติดตัว สามารถทํางานประกอบอาชีพเลี้ยงตนเองและครอบครัวได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี กล่าวคำปราศรัยผ่านบันทึกวีดิทัศน์ เนื่องในโอกาสวันขึ้นปีใหม่ พุทธศักราช 2565
วันศุกร์ที่ 31 ธันวาคม 2564
นายกรัฐมนตรี กล่าวคําปราศรัยผ่านบันทึกวีดิทัศน์ เนื่องในโอกาสวันขึ้นปีใหม่ พุทธศักราช 2565
พลเอก ประยุทธ์ จันทร์โอชา  นายกรัฐมนตรี กล่าวคําปราศรัยผ่านบันทึกวีดิทัศน์ เนื่องในโอกาสวันขึ้นปีใหม่ พุทธศักราช 2565
วันที่31ธันวาคม2564 พลเอกประยุทธ์จันทร์โอชานายกรัฐมนตรีกล่าวคําปราศรัยผ่านบันทึกวีดิทัศน์เนื่องในโอกาสวันขึ้นปีใหม่พุทธศักราช2565
พี่น้องประชาชนชาวไทยที่รักในโอกาสวันขึ้นปีใหม่พุทธศักราช2565ผมขอเชิญชวนพี่น้องชาวไทยร่วมกันตั้งจิตอธิษฐานขออาราธนาคุณพระศรีรัตนตรัยและพลานุภาพแห่งสิ่งศักดิ์สิทธิ์ในสากลโปรดอภิบาลประทานพรให้พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและพระบรมวงศานุวงศ์ทุกพระองค์ทรงพระเจริญยิ่งยืนนานทรงพระเกษมสําราญสถิตเป็นมิ่งขวัญร่มเกล้าเหล่าพสกนิกรชาวไทยตราบกาลนาน
ในปีพุทธศักราช2564ที่ผ่านมาพวกเราชาวไทยต้องพบกับเหตุการณ์ต่างๆหลายอย่างเราต้องเผชิญกับการแพร่ระบาดของโรคติดเชื้อไวรัสโคโรนา2019 (COVID-19)ที่ทวีความรุนแรงมากขึ้นเราต้องประสบกับอุทกภัยในหลายพื้นที่ผมขอขอบคุณในความร่วมมือร่วมใจของข้าราชการบุคลากรเจ้าหน้าที่ภาครัฐองค์กรภาคเอกชนอาสาสมัครและพี่น้องชาวไทยทุกคนที่มีส่วนร่วมในการแก้ไขบรรเทาเหตุการณ์ต่างๆที่เกิดขึ้นพร้อมทั้งส่งมอบกําลังใจและยื่นมือเข้ามาช่วยเหลือคนไทยด้วยกันทําให้ได้เห็นถึงพลังแห่งความรักและความสามัคคีที่มีอยู่อย่างเต็มเปี่ยมในจิตใจคนไทยทุกคนจนวันนี้พวกเราสามารถเดินหน้าก้าวพ้นอุปสรรคต่างๆมาได้ด้วยดี
ในศักราชใหม่นี้ถือเป็นการเริ่มต้นสิ่งใหม่โดยนําเอาประสบการณ์ในปีที่ผ่านมามาเป็นบทเรียนในการปรับวิถีชีวิตเพื่อที่จะได้ดํารงตนอยู่ด้วยความมีสติรอบคอบไม่ประมาทและตั้งมั่นในความสามัคคีปรองดองเป็นน้ําหนึ่งใจเดียวกันอันจะเป็นประโยชน์แก่ตนเองและประเทศชาติโดยรวม
ผมหวังเป็นอย่างยิ่งว่าพี่น้องประชาชนชาวไทยทุกคนจะได้ใช้ช่วงเวลาแห่งการเฉลิมฉลองนี้ร่วมกับครอบครัวและญาติมิตรรวมทั้งปฏิบัติตนให้อยู่ภายใต้หลักเกณฑ์ที่สาธารณสุขกําหนดอย่างเคร่งครัดตลอดจนการสัญจรโดยคํานึงถึงความปลอดภัยทั้งต่อตนเองและผู้อื่นเพื่อทําให้เทศกาลปีใหม่นี้มีแต่ความสุขความทรงจําที่ดีและก้าวเข้าสู่ศักราชใหม่ด้วยจิตใจที่เปี่ยมล้นด้วยพลังต่อไป
เนื่องในวาระวันขึ้นปีใหม่พุทธศักราช2565ผมขออัญเชิญอํานาจสิ่งศักดิ์สิทธิ์ทั้งหลายอีกทั้งเดชะพระบารมีแห่งองค์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีโปรดดลบันดาลประทานพรให้พี่น้องประชาชนคนไทยทุกคนประสบแต่สิ่งอันเป็นมงคลปราศจากโรคภัยไข้เจ็บและภยันอันตรายทั้งปวงมีพลังกายพลังใจที่เข้มแข็งและสัมฤทธิ์ผลในสิ่งพึงปรารถนาทุกประการโดยทั่วกันสวัสดีปีใหม่2565ครับ
--------------
รัฐบาลไทย-ข่าวทำเนียบรัฐบาล-ครม.อนุมัติงบกลางวงเงิน 2,241 ล้านบาทเพื่อก่อสร้าง ปรับปรุง ซ่อมแซมถนนที่อยู่ในความรับผิดชอบของ อปท.ที่ได้รับความเสียหายจากอุทกภัยจำนวน 40 จังหวัด 889 โครงการ
วันอังคารที่ 14 มิถุนายน 2565
ครม.อนุมัติงบกลางวงเงิน 2,241 ล้านบาทเพื่อก่อสร้าง ปรับปรุง ซ่อมแซมถนนที่อยู่ในความรับผิดชอบของ อปท.ที่ได้รับความเสียหายจากอุทกภัยจํานวน 40 จังหวัด 889 โครงการ
ครม.อนุมัติงบกลางวงเงิน 2,241 ล้านบาทเพื่อก่อสร้าง ปรับปรุง ซ่อมแซมถนนที่อยู่ในความรับผิดชอบของ อปท.ที่ได้รับความเสียหายจากอุทกภัยจํานวน 40 จังหวัด 889 โครงการ
วันที่ 14 มิถุนายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลางรายการเงินสํารองจ่ายเพื่อกรณีฉุกเฉินหรือจําเป็นวงเงิน 2,241 ล้านบาท ตามที่กระทรวงมหาดไทยเสนอ เพื่อก่อสร้าง ปรับปรุง ซ่อมแซมถนนที่อยู่ในความรับผิดชอบขององค์กรปกครองส่วนท้องถิ่น(อปท.)ที่ได้รับความเสียหายจากอุทกภัยจํานวน 40 จังหวัด อปท.จํานวน 625 แห่ง รวม 889 โครงการ ให้กลับคืนสู่สภาพเดิมและปรับปรุงให้มีประสิทธิภาพมากขึ้น
ทั้งนี้กระทรวงมหาดไทยรายงานว่า ในช่วงเดือนพฤษภาคม – ตุลาคม 2564 ได้เกิดอุทกภัยจากลมมรสุมตะวันตกเฉียงใต้ คือพายุโซนร้อนโกนเซิน และพายุโซนร้อนเตี้ยนหมู่ ทําให้ประเทศไทยมีปริมาณน้ําฝนเพิ่มมากขึ้นและมีฝนตกหนักถึงหนักมากในบางแห่ง ส่งผลให้เกิดน้ําท่วมฉับพลันและน้ําป่าไหลหลากในพื้นที่เสี่ยงภัย ซึ่งได้รับความเสียหายอย่างกว้างขวาง และเป็นสาเหตุให้สิ่งก่อสร้าง ถนน สิ่งสาธารณประโยชน์ในพื้นที่ของอปท.ได้รับผลกระทบในหลายพื้นที่ ซึ่งมีทั้งโครงการขององค์การบริหารส่วนจังหวัด(อบจ.) 13 จังหวัด 13 อบจ. 13 โครงการ เช่น โครงการปรับปรุง ซ่อมแซมถนนลาดยาง ซ่อมสร้างถนนลูกรังปิดผิวลาดยางแอสฟัลต์คอนกรีต, เทศบาลนครมี 1 จังหวัด 1เทศบาลนคร 2 โครงการ คือ เทศบาลนครนครราชสีมา เช่น ปรับปรุงผิวจราจรคอนกรีตเสริมเหล็ก, เทศบาลเมือง 2 จังหวัด 2 เทศบาลเมือง 4 โครงการ เช่น ปรับปรุงผิวจราจรโดยการปูแอสฟัลต์ติกคอนกรีตด้วยวิธี Overlay และเทศบาลตําบลและองค์การบริหารส่วนตําบล(อบต.)ใน 40 จังหวัด 189 เทศบาลตําบล 420 อบต.จํานวน 870 โครงการ เช่น ปรับปรุงผิวจราจรจากถนนลูกรังเป็นถนนหินคลุกบดอัด
ขณะที่กระทรวงกลาโหมและกระทรวงคมนาคมเห็นด้วยกับการอนุมัติงบประมาณครั้งนี้ โดยกระทรวงคมนาคมมีความเห็นเพิ่มเติมว่า โครงการที่ขอรับการจัดสรรงบประมาณควรมีความพร้อมของแบบแปลน และประมาณราคา สามารถดําเนินการก่อสร้างและเบิกจ่ายงบประมาณได้แล้วเสร็จโดยเร็ว และขอให้กระทรวงมหาดไทยปฏิบัติตามกฎหมาย ระเบียบ ข้อบังคับ มติครม.และหลักธรรมาภิบาลโดยเคร่งครัดต่อไป
รัฐบาลไทย-ข่าวทำเนียบรัฐบาล-คปภ. ประกาศรายชื่อบริษัทที่ได้รับการผ่อนผันตามมาตรการ เสริมสภาพคล่อง เพื่อจ่ายเคลมประกันโควิดให้กับประชาชน
วันศุกร์ที่ 5 พฤศจิกายน 2564
คปภ. ประกาศรายชื่อบริษัทที่ได้รับการผ่อนผันตามมาตรการ เสริมสภาพคล่อง เพื่อจ่ายเคลมประกันโควิดให้กับประชาชน
มาตรการสําหรับบริษัทประกันวินาศภัยที่มีค่าสินไหมทดแทน COVID-19 ในช่วงสถานการณ์การแพร่ระบาดโรคติดเชื้อไวรัสโคโรนา 2019 (COVID-19) พ.ศ. 2564 (ประกาศ คปภ.ฯ) โดยให้มีผลใช้บังคับตั้งแต่วันที่ 30 กันยายน 2564 ถึงวันที่ 30 มิถุนายน 2565
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่าตามที่ คณะกรรมการกํากับและส่งเสริมการประกอบธุรกิจประกันภัย (บอร์ด คปภ.) ได้ออกประกาศคณะกรรมการกํากับและส่งเสริมการประกอบธุรกิจประกันภัย เรื่อง มาตรการสําหรับบริษัทประกันวินาศภัยที่มีค่าสินไหมทดแทน COVID-19 ในช่วงสถานการณ์การแพร่ระบาดโรคติดเชื้อไวรัสโคโรนา 2019 (COVID-19) พ.ศ. 2564 (ประกาศ คปภ.ฯ) โดยให้มีผลใช้บังคับตั้งแต่วันที่ 30 กันยายน 2564 ถึงวันที่ 30 มิถุนายน 2565 ซึ่งการออกประกาศ คปภ.ฯ เพื่อสร้างความยืดหยุ่นในการดําเนินธุรกิจให้กับบริษัทประกันภัย ทําให้บริษัทประกันภัยมีสภาพคล่องทางการเงินที่จะนํามาจ่ายค่าสินไหมทดแทนให้แก่ผู้เอาประกันภัยได้เพิ่มสูงขึ้น ด้วยการลดภาระด้านการดํารงเงินกองทุนของบริษัทประกันภัยในช่วงสถานการณ์การแพร่ระบาดของโควิด-19 จากส่วนที่ตั้งไว้ผ่อนผันให้บริษัทถือเงินสดในมือได้มากขึ้น และยังเพิ่มทางเลือกให้กับบริษัทในการจัดหาแหล่งเงินทุนอื่นที่บริษัทสามารถเข้าถึงได้รวดเร็วกว่าการเพิ่มทุนและลดภาระค่าธรรมเนียมในการฝากเงินกับสถาบันการเงินของบริษัท นอกจากนี้ ยังทําให้บริษัทประกันภัยมีเวลามากขึ้นในการดําเนินการปรับปรุงฐานะเงินกองทุนและสภาพคล่องของบริษัทให้เป็นไปตามอัตราที่กฎหมายกําหนด
ในการดําเนินการตามประกาศฯ สํานักงาน คปภ. ได้แต่งตั้งคณะกรรมการและคณะทํางานรวม 3 ชุด เพื่อกํากับดูแล กลั่นกรองพิจารณาคําขอ โดยคณะกรรมการและคณะทํางานได้พิจารณาอย่างละเอียดรอบคอบตามคําขอและข้อมูลต่าง ๆ ประกอบแล้ว จึงมีมติเสนอให้นายทะเบียนเห็นชอบเพื่อประกาศรายชื่อบริษัทที่ได้รับการผ่อนผัน ดังนี้ 1) บริษัท สินมั่นคงประกันภัย จํากัด (มหาชน) 2) บริษัท ไทยประกันภัย จํากัด (มหาชน) และ 3) บริษัท เดอะ วัน ประกันภัย จํากัด (มหาชน) โดยให้มีผลตั้งแต่วันที่ 30 กันยายน 2564 จนถึงวันที่ 30 มิถุนายน 2565
การประกาศรายชื่อเป็นไปตามข้อ 7 ของประกาศ คปภ.ฯ ที่กําหนดให้ประกาศรายชื่อบริษัทที่ได้รับการผ่อนผันสําหรับขั้นตอนต่อไป สํานักงาน คปภ. จะตรวจสอบติดตามการดําเนินงานของทั้ง 3 บริษัทที่ได้รับการผ่อนผันให้ถือปฏิบัติตามเงื่อนไขที่กําหนดไว้อย่างเคร่งครัด ทั้งนี้ หากบริษัทใดไม่ปฏิบัติตามเงื่อนไขที่กําหนด จะเสนอนายทะเบียนยกเลิกมาตรการผ่อนผันในทันที เนื่องจากมาตรการผ่อนผันดังกล่าวเป็นกลไกชั่วคราวที่มุ่งช่วยเหลือบริษัทประกันภัยที่ประสบปัญหาสภาพคล่องรายกรณี เพื่อมิให้เกิดผลกระทบต่อประชาชนผู้เอาประกันภัย
“ขอให้ประชาชนมั่นใจว่ามาตรการผ่อนผันดังกล่าว จะช่วยเสริมความยืดหยุ่นในการดําเนินธุรกิจให้กับทั้ง 3 บริษัทที่มีปัญหาเรื่องสภาพคล่องจากการจ่ายค่าสินไหมทดแทนประกันโควิด-19 เป็นจํานวนมาก เพื่อไม่ให้ปัญหาการขาดสภาพคล่องลุกลามจนส่งผลกระทบต่อประชาชนผู้เอาประกันภัยที่ยื่นเคลมประกันโควิด-19 ทั้งนี้ หากมีข้อสงสัย สามารถติดต่อสอบถามเพิ่มเติมได้ที่สายด่วน คปภ. 1186 หรือ www.oic.or.th” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-“คลัง” เปิดโครงการ “ออมสิน สร้างงาน สร้างอาชีพ” มุ่งให้ทักษะ - เงินทุน - อุปกรณ์ - พื้นที่ค้าขาย
วันศุกร์ที่ 31 ธันวาคม 2564
“คลัง” เปิดโครงการ “ออมสิน สร้างงาน สร้างอาชีพ” มุ่งให้ทักษะ - เงินทุน - อุปกรณ์ - พื้นที่ค้าขาย
.....
นายธนกร วังบุญคงชนะ โฆษกประจําสํานักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามความคืบหน้ามาตรการช่วยเหลือประชาชนผู้ที่ขาดรายได้จากการแพร่ระบาดของโควิด-19 ที่ล่าสุด กระทรวงการคลังได้เปิดโครงการ “ออมสิน สร้างงาน สร้างอาชีพ” เฟส 1 ช่วยประชาชนกว่า 70,000 ราย ต่อยอดสร้างรายได้อย่างยั่งยืน
.
ด้วยแนวคิด 4 ให้ “ให้ทักษะ ให้เงินทุน ให้อุปกรณ์ และให้พื้นที่ค้าขาย”
1.ให้ทักษะ : จัดฝึกอบรม สร้างทักษะอาชีพแก่ประชาชนรวมกว่า 100 หลักสูตร เพื่อให้มีความรู้ติดตัว สามารถใช้ประกอบอาชีพได้จริงต่อไป
2.ให้เงินทุน : สนับสนุนเงินทุนเริ่มต้นในการประกอบอาชีพผ่านมาตรการสินเชื่อสร้างงานสร้างอาชีพ
3.ให้อุปกรณ์การขาย : สําหรับผู้ประกอบการและร้านค้าริมบาทวิถีใน กทม. กว่า 3,300 ร้านค้า
4.ให้พื้นค้าขาย : พัฒนาช่องทาง เพิ่มรายได้ เช่น การทําตลาดนัดออนไลน์ การประชาสัมพันธ์สินค้า/ร้านค้าผ่านออนไลน์
.
ผู้สนใจสามารถอ่านรายละเอียดเพิ่มเติมได้ที่https://www.gsb.or.th/gsb_govs/build-career/หรือ โทร. 1115
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟท. ชี้แจงกรณีคลิปวิดีโอ เยาวชนแสดงพฤติกรรมเสี่ยงอันตราย วิ่งเข้าหารถไฟขณะขบวนรถวิ่งทำความเร็ว ทำให้ต้องเปิดสัญญานหวีดสัญญาณเตือน แต่ไม่ได้เป็นจังหวะสามช่าหรือร่วมด้วยแต่อย่างใด
วันอาทิตย์ที่ 28 สิงหาคม 2565
รฟท. ชี้แจงกรณีคลิปวิดีโอ เยาวชนแสดงพฤติกรรมเสี่ยงอันตราย วิ่งเข้าหารถไฟขณะขบวนรถวิ่งทําความเร็ว  ทําให้ต้องเปิดสัญญานหวีดสัญญาณเตือน แต่ไม่ได้เป็นจังหวะสามช่าหรือร่วมด้วยแต่อย่างใด
จากกรณีสื่อสังคมออนไลน์ มีการเผยแพร่คลิปวิดีโอ เยาวชนแสดงพฤติกรรมเสี่ยงอันตราย วิ่งเข้าหารถไฟขณะขบวนรถวิ่งมาด้วยความเร็ว ทําให้พนักงานขับรถต้องเปิดหวีดสัญญานเตือนนั้น
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ได้ชี้แจงประเด็นดังกล่าวว่า จากการตรวจสอบพบว่า เหตุเกิดขึ้นเมื่อวันที่ 25 ส.ค.2565 ขณะขบวนรถด่วนพิเศษดีเซลรางปรับอากาศที่ 22 เดินรับส่งผู้โดยสารจากสถานีอุบลราชธานี ปลายทางสถานีกรุงเทพ โดยขณะขบวนวิ่งผ่านสถานีรถไฟสี่คิ้ว จังหวัดนครราชสีมา ช่วงเวลา 19.23 น. ได้ปรากฎเหตุตามคลิปข่าวมีเยาวชนแสดง พฤติกรรมเสี่ยงอันตราย พยายามวิ่งเข้าหาขบวนรถไฟขณะวิ่งมาด้วยความเร็ว ทําให้พนักงานขับรถต้องเปิดหวีดสัญญาณเตือนตามแนวทางปฏิบัติด้านความปลอดภัย
ทั้งนี้ พนักงานขับรถได้มีการเปิดหวีดสัญญาณเตือนเป็นระยะ ๆ เนื่องจากได้รับแจ้งจากนายสถานีว่า ในบริเวณดังกล่าวได้มีการจัดงานกาชาดประจําปีของอําเภอสี่คิ้ว ระหว่างวันที่ 25 - 31 ส.ค.2565 ใกล้กับสถานีรถไฟ ทําให้มีคนพลุกพล่าน ประกอบกับทางด้านหน้ามีทางลักผ่านเสมอระดับทางรถไฟ และขบวนรถวิ่งผ่านสถานีสีคิ้วด้วยความเร็ว พนักงานขับรถจึงเปิดหวีดเตือนเพื่อป้องกันเหตุอันตรายที่จะเกิดขึ้น จึงไม่ใช่เป็นการกดแตรจังหวะสามช่า ตามที่มีการตั้งข้อสังเกตแต่อย่างใด
นอกจากนี้รฟท. ยังขอแจ้งเตือนประชาชน อย่ากระทําพฤติกรรมเสี่ยงอันตรายตามคลิปวิดีโอดังกล่าว เพราะทําให้เสี่ยงเกิดอันตรายต่อชีวิต ซึ่งขณะนี้นายสถานีรถไฟสีคิ้วได้ไปแจ้งลงบันทึกประจําวัน ที่ สภ.อ.สีคิ้ว ไว้เป็นหลักฐานเพื่อให้เจ้าหน้าที่ตํารวจเรียกตัวเยาวชนดังกล่าวเข้ามาทําประวัติและว่ากล่าวตักเตือนต่อไป